Mandag til frokost blev de 26 beboere på plejehjemmet Møllegården i Brovst serveret et måltid af de mere sjældne. Plejehjemmets støtteforening Møllegårdens Venner havde nemlig sørget for stegte duer, vildmosekartofler og rigtig sovs til hele huset. - Der sker ikke en hel masse for dem i de her sparetiden, så vi gør hvad vi kan og hvad vi har penge til, fortæller Ove Christensen, der er formand for Møllegårdens Venner. Mens stegte duer ikke er en hverdagsspise for nordjyderne anno 2015 vakte de minder på Møllegården. - Jeg tror det er en af de hvide. Den er lidt sej i det, lød det fra Arne Fuglsang, der selv holdt duer som ung knægt. - Det var bare godt, lyder det. Se hele indslaget fra Møllegården herover.

Opsummering:
26 beboere på plejehjemmet Møllegården i Brovst blev mandag trakteret med stegte duer, vildmosekartofler og rigtig sovs.